
ОБЩИНСКИ СЪВЕТ- ПИРДОП
2070 град Пирдоп, пл. „Тодор Влайков” №2; тел.: 07 181/52 42, факс: 07 181/57 01;
е-mail: obs@pirdop.egov.bg 
				
ПРОТОКОЛ
ОТ ЗАСЕДАНИЕ НА ПОСТОЯННАТА КОМИСИЯ ПО ЗДРАВЕОПАЗВАНЕ, СОЦИАЛНА ПОЛИТИКА, ОБРАЗОВАНИЕ И ВЕРОИЗПОВЕДАНИЯ КЪМ ОБЩИНСКИ СЪВЕТ-ПИРДОП, ПРОВЕДЕНО НА 28.05.2024 ГОДИНА

	Днес, 28.05.2024г. от 17.00ч. в зала „ Лектория” на НЧ „ Напредък „ гр.Пирдоп се проведе  заседание на Постоянната комисия по здравеопазване, социална политика, образование и вероизповедания към Общински съвет-Пирдоп.
          	От състава на Постоянната комисия по здравеопазване, социална политика, образование и вероизповедания присъстваха: Симеон Симеонов, Тодор Иванов, Мария Бръмбева, и Васил Кафеджиев;
	Отсъстваше Станислав Готев. 
          На заседанието присъстваха: Ангел Геров- Кмет на Община Пирдоп, д-р Юлия Димитрова- Управител на МБАЛ-Пирдоп АД, д-р Пламен Стоянов- Управител на Медицински център Пирдоп- I” ЕООД д-р Минко Велкова- Управител на ФСМП-Пирдоп.
	Заседанието на Постоянната комисия по здравеопазване, социална политика, образование и вероизповедания беше открито и ръководено от г-н Симеон Симеонов – Председател на Постоянната комисия.
	Провеждането на тази среща е по повод направено предложение от личните лекари на територията на общината, но същите не уважиха отправената им покана.
	Г-н Симеонов предложи да бъде проведен разговор, в който всеки един от ръководителите на лечебни заведения да запознае  членовете на ПК ЗСПОВ с актуалните проблеми в лечебните заведения на територията на община Пирдоп.
	Отношение взеха:
	Д-р М.Велкова-управител на ЦСМП: Работата на филиала е много натоварена. Има недостиг на кадри. Пациентите  търсят съдействие от спешна помощ, тъй като не могат да открият личните си лекари. Ние нямаме право да връщаме хората и ги обслужваме.
	 
	Д-р Пл.Стоянов: Личните лекари след 14ч. не са в кабинетите си.Редно е те да си направят график и да дават разположение. Също така могат да дават дежурства.

	Д-р Ю.Димитрова: Здравната каса има сключени договори и заплаща на личните лекари за оказване на неотложна  помощ. Те са длъжни да оказват неотложна помощ и за това получават възнаграждение от НЗОК. Би било добре за се сезира Здравната каса и да  извърши проверка за спазването на сключените договори.
	А.Геров-кмет на община Пирдоп: Необходимо е юристите да  потърсят информация за тези договори, след което да се сезира здравната каса, която от своя страна да  извърши проверка за  изпълнението на задълженията на личните лекари  по тези договори.	 
	Истината е, че много от хората не са информирани за отговорностите на трите лечебни заведения- болница, медицински център и филиал за спешна медицинска помощ. Хората са научени при необходимост ,винаги да се обръщат към бърза помощ, без изобщо да търсят съдействие от личните лекари. 
	Д-р Ю.Димитрова: Личните лекари са еднолични търговци и се изживяват на такива. Чувстват се силни.
	С.Симеонов: Болницата с кого има сключен договор за Трудовата медицина?
	Д-р Ю.Димитрова: Има сключен договор със софийска фирма.
 	С.Симеонов: От проведения разговор стигнахме до извода, че следва да се организира следваща среща с участието на  общопрактикуващите лекари на територията на община Пирдоп,  съвместно с представители на трите лечебни заведения.
	Благодаря на управителите на здравните заведения за приетата покана за провеждането на среща- дискусия, на която обсъдихме актуалните проблеми в   здравеопазването. 

	Постоянната комисия по здравеопазване, социална политика образование и вероизповедания не прие решение на проведеното заседание.

	Порази изчерпване на дневния ред заседанието беше закрито.



	Протоколист:		(п)			ПРЕДСЕДАТЕЛ НА ПК ЗСПОВ: (п)
			( И.Георгиева)				 (СИМЕОН СИМЕОНОВ)											

